**Қазақстан Республикасы Парламенті Мәжілісінің депутаты Г.Бижанованың Қазақстан Республикасы Ұлттық экономика министрі**

**Т.М. Сүлейменовке депутаттық сауалы**

# Құрметті Тимур Мұратұлы!

Қазіргі уақытта Қазақстан Республикасының Парламенті Мәжілісінде «Қазақстан Республикасының кейбір заңнамалық актілеріне зияткерлік меншік саласындағы заңнаманы жетілдіру мәселелері бойынша өзгерістер мен толықтырулар енгзу туралы» Қазақстан Республикасы Заңының жобасы қаралуда.

Заң жобасымен жұмыс шеңберінде бизнес құрылымдардың, ғылыми және судьялар қауымдастықтарының өкілдері, сондай-ақ, зияткерлік құқық саласындағы халықаралық сарапшылар «қатар импортпен» байланысты тауар белгісіне ерекше құқықты алып тастау проблемасы туралы сөз сөйледі. Осыған байланысты, біздің елімізде халық жаппай пайдаланатын бірқатар импорттық тауарлар бағасына талдау жүргізілді.

«Қатар» импорт дегеніміз Одақ аумағынан тыс жерлерде азаматтық айналымға заңды енгізілген, құқық иеленушінің рұқсатынсыз өнімдерді Еуразия одағының кеден аумағына әкелу болып табылатыны белгілі.

2015 жылдан бастап Қазақстан Республикасы өңірлік қағидатты қолдануға көшті, яғни, «қатар импортқа» тыйым салды. Мұндай өзгеріс Еуразия экономикалық одағы туралы шартқа қол қоюға және ұлттық заңнаманы үйлестіруге байланысты орын алды.

Импорттың рұқсат берілмеген құқық иеленушісінен нарықты қорғау құқық иеленушінің жұмыс орындарын құруы және өндіріс орналастыруы үшін инвестициялық тартымдылықты арттыруды көздеді.

Бірақ, еліміз осы өткен 3 жылда «қатар импорттан» не ұтты? Құқық иеленушінің бірі - Toyota Motor Corporation компаниясы Қазақстан аумағында диллер орталықтарының желісін ашты.

 Қазақстандықтардың осы диллер орталықтарында қызмет алуы қомақты соманы құрайды және олардың баламалы бәсекелі таңдауы жоқ. Тауар белгісінің иелері автобөлшектер бағасын еш кедергісіз арттыра алады. Диллер орталықтары мен тәуелсіз импортерлер бағаларының салыстырмалы талдауы **200-ден 500**  пайызға дейінгі айырмашылықты көрсетеді.

Фармацевтика саласындағы ахуал да осындай. Мысалы, онкологиялық ауруларды емдеуге арналған «Фазладекс» дәрісі Түркияның дәріхана желілерінде бөлшек саудада қазақстандық валютамен 61 892 теңгені құрайды. Бірақ, Қазақстанға оны әкелуге болмайды. Өңірлік құқықты алып тастау қағидаты бар.

Оны сатып алу кезінде «СК-Фармация» белгіленген **205 275 теңге** көлемндегібағамен келісуге мәжбүр,ал, бөлшек саудада осы препарат **298 996 теңге** тұрады. Яғни, құнының артуы **482 пайызды** құрайды. Бұл жалғыз ғана мысал. Жалпы, фармацевтикалық препараттар бойынша бағалардың салыстырмалы талдауы **550 пайызға** дейінгі айырмашылықты көрсетеді.

Бұл жағдайда, өндірушілер, тауар белгілерінің иелері басқа елдерге қарағанда, Қазақстан үшін бағаны барынша жоғары белгілей алатынын, оны төмендетуге және тіптен, Қазақстанға жеткізуден бас тарта алатынын атап өткен жөн. Осыған байланысты, жалғыз дистрибьютор «СК Фармация» ЖШС, тіптен, қажет болған жағдайдың өзінде, басқа елдерден қажетті дәрі-дәрмекті сатып ала алмайды, өйткені, бірден қолданыстағы ережелерді бұзушы болып табылады.

Басқа тауар түрлері – медициналық жабдықтар, киімдер, косметикалар, аяқ киімдер және т.б. бойынша да жағдай осындай.

Ерекше құқықты алып тастаудың өңірлік қағидаттарын қолданудың теріс салдарының болуы 2016 жылғы 25 қазанда тараптар келіскен Еуразия экономикалық одағы туралы шартқа өзгерістер енгізу туралы Еуразиялық үкіметаралық кеңес Хаттамасының жобасы қабылданды, онда жекелеген тауар түрлері үшін тауар белгісіне ерекше құқықты алып тастаудың өңірлік қағидатынан алып тастау көзделді.

Бұл үшін осындай алып тастауға бастама жасаған ел тауарлардың нақты түрлері Одақтың ішкі нарығында қолжетімсіз, жеткіліксіз көлемде ғана, қымбат бағада қолжетімді екендігін, сондай-ақ өзге жағдайларда Одаққа мүше мемлекеттердің экономикалық мүдделерін негізге ала отырып, дәлелдеуі тиіс.

Мұндай мысалдар да, ішкі нарық бойынша талдамалық деректер де жеткілікі, бірақ, Қазақстаннан Еуразия экономикалық комиссиясына алып тастау бойынша ұсыныстар түрінде мәселені шешу әлі күнге дейін ұсынылмаған. Біздің еліміздің және азаматтарымыздың ұлттық және экономикалық мүдделеріне қысым жасайтын осындай ойын ережесі бізге қажет пе?!

 «Қатар импорт» проблемасын құқықты алып тастау қағидатын таңдау ұстанымымен ғана емес, сонымен қатар, сапасыз және қауіпті өнімдерді өткізуге жол бермеу мақсатында импортерлер мен тауар саудагерлеріне қатаң талаптар қою жолымен қарастыру қажет екендігін ескере отырып, Сізден Еуразия экономикалық одағында осы мәселе бойынша ел ұстанымын айқындау бойынша Қазақстан Республикасы Үкіметінің шешімін жедел қабылдау және өзіміздің аумақта әділ бәсекені дамыту үшін жағдай жасау қажеттілігіне назар аударуыңызды өтіне сұраймыз. .

Жоғарыда аталған заң жобасымен жұмыс шеңберінде Парламент Мәжілісінің жұмыс тобы контрафактілік өнімдерді әкелгені және өткізгені үшін жауапкершілік нысанын және осындай өнімнің әкелінуіне кедергі келтіретін тетіктерді белгілеу бойынша нақты жұмыс жүргізгенін хабарлаймыз.

Қарау нәтижелері туралы заңмен белгіленген мерзімде хабарлауды сұраймыз.

**Құрметпен,**

**«Нұр Отан» партиясы**

**фракциясының депутаттары**

**Г. Бижанова**

**Қазақстан халқы Ассамблеясынан**

 **В.Божко**

*Орын. Ә.С. Жұмағалиев*

*Тел. 74-67-51*

*Zhumagaliev\_a@parlam.kz*